આ અકસ્માતની માહિતી આપતાં બસની પાછળ કારમાં મુમ્બ્રા જઈ રહેલા મકરાણી પરિવારના સભ્ય સલીમ ઉસ્માન મકરાણીએ ‘મિડ-ડે’ને કહ્યું હતું કે ‘ગઈ કાલે અમારો પરિવાર એક પ્રાઇવેટ ટૂરિસ્ટ બસમાં મુમ્બ્રા જઈ રહ્યો હતો અને અમુક લોકો બસની પાછળ કારમાં જઈ રહ્યા હતા. અમે બધા લગ્નપ્રસંગના મૂડમાં હતા ત્યાં અચાનક અમારી બસના ડ્રાઇવરે IIT પાસે બસને ડિવાઇડર પર ચડાવી દીધી હતી જેને કારણે બસ ઊંધી વળી ગઈ હતી. આ બનાવ પછી ડ્રાઇવર ત્યાંથી નાસી ગયો હતો. બસમાં અંદર બેઠેલાં નાનાં બાળકો સહિત ૩૦ લોકો બસની અંદર ફસાઈ ગયા હતા જેમાં ૨૫ વર્ષનો ઇમ્તિયાઝ શેખ બહુ ખરાબ રીતે ઈજા પામ્યો હતો.’